બ્રૅન્ડની વાત થઈ જ છે તો જાણીએ કે ઉનાળામાં ચંપલની કેવી ડિઝાઇન આવી રહી છે. ફુટવેઅરની જાણીતી બ્રૅન્ડના એરિયા મૅનેજર ભાવિક મહેતા સમર-કલેક્શનની વાત કરતાં કહે છે, ‘ઉનાળામાં બ્રાઇટ અને વાઇબ્રન્ટ રંગોનાં ફુટવેઅર વધારે પસંદ કરવામાં આવે છે. ક્લોઝ ફુટવેઅરની સીઝન ગઈ અને ઓપન ફુટવેઅરની સીઝન આવી. દર વર્ષે બૉય્ઝ અને ગલ્ર્સની મળીને ૪૦-૫૦ જેટલી નવી ડિઝાઇન્સ આવે છે. કિડ્ઝ માટે સમર-કલેક્શનમાં બહુ ઓછી ડિઝાઇન્સ હોય છે. સ્લિપર, ફ્લિપ-ફ્લૉપ, સૅન્ડલ, ચંપલ વિવિધ કલરનાં હોય છે. ચંપલના સોલની વાત છે તો એમાં પૉલિયુરિથીન સોલ હોય છે જે લગભગ દરેક ઋતુના ફુટવેઅરમાં ઉપયોગ થાય છે. આ સોલ કિંમતમાં સસ્તાં અને સારાં હોય છે જેનાથી ચંપલની કિંમત પર પણ અસર પડે છે. ચંપલની કિંમત પણ બજેટમાં રહે છે.’